অনন্তপুর

অনন্তপুর (সরকারীভাবে: অনন্তপুরমু) হলো দক্ষিণ ভারতের অন্ধ্রপ্রদেশ রাজ্যে অবস্থিত একটি শহর। শহরটিতে অনন্তপুর জেলাসহ অনন্তপুর বিভাগ ও অনন্তপুর মন্ডলের সদর দপ্তর অবস্থিত। শহরটি ৪৪ নং জাতীয় সড়কের ওপর অবস্থিত। ১৭৯৯ খ্রিস্টাব্দ অবধি "দত্তা মণ্ডল" তথা অন্ধ্রপ্রদেশের রায়ালসীমা বিভাগ ও কর্ণাটক রাজ্যের বেল্লারী জেলার সদর ছিলো অনন্তপুর শহর। শহরটি ভৌগোলিক কারণে দ্বিতীয় বিশ্বযুদ্ধের সময়কালীন ব্রিটিশ সৈন্যদের একটি বড়ো ঘাঁটি ছিলো। অনন্তপুর শহরটি ১৪°৪১′ উত্তর ৭৭°৩৬′ পূর্ব﻿ / ﻿১৪.৬৮° উত্তর ৭৭.৬° পূর্ব﻿ / 14.68; 77.6 স্থানাঙ্কে অবস্থিত। এটি সমুদ্রপৃষ্ঠ থেকে মোটামুটি ৩৩৫ মি (১,০৯৯ ফু) উচ্চতায় অবস্থিত। শহরটি হায়দ্রাবাদ শহর থেকে ৩৫৬ কিলোমিটার ও বিজয়ওয়াড়া শহর থেকে ৪৮৪ কিলোমিটার দূরত্বে অবস্থিত। নিকটবর্তী আন্তর্জাতিক বিমানবন্দরটি ২১০ কিলোমিটার দক্ষিণে ব্যাঙ্গালোর শহরে অবস্থিত। অনন্তপুরমের আবহাওয়া ঈষৎ শুষ্ক এবং প্রায় সারাবছরই শুষ্ক ও উষ্ণপরিবেশ অনুভূত হয়। ফেব্রুয়ারির শেষের দিক থেকে গ্রীষ্মকাল শুরু হয় এবং মে মাসে গড়ে ৩৭ °সে (৯৯ °ফা) উষ্ণতা পাওয়া যায়। মার্চ থেকেই অনন্তপুরে কেরালা থেকে উত্তরপূর্বমূখী মৌসুমী আবহাওয়ার প্রভাব লক্ষ্য করা যায়। তবে মৌসুমী বায়ুর প্রভাবে সেপ্টেম্বর থেকে নভেম্বর মাস অবধি গড়ে ২৫০ মিমি (৯.৮ ইঞ্চি) বৃষ্টিপাত হয়ে থাকে। নভেম্বরের শেষ থেকে ফেব্রুয়ারি পর্যন্ত ঈষদার্দ্র শীতকাল শুরু হয়, এইসময়ে উষ্ণতা ২২–২৩ °সে (৭২–৭৩ °ফা)-এর আশেপাশে থাকে। গড় বার্ষিক বৃষ্টিপাত প্রায় ২২ ইঞ্চি (৫৬০ মিমি)। ২০১১ খ্রিস্টাব্দে ভারতের জনগণনা অনুসারে অনন্তপুর শহরের জনসংখ্যা ২৬২৩৪০ জন। শহরের লিঙ্গানুপাত প্রতি হাজার পুরুষে ৯৯৫ জন নারী এবং মোট জনসংখ্যার ৯ শতাংশ ছয় বৎসর অনূর্ধ্ব। মোট সাক্ষরতার হার ৮২ শতাংশ, পুরুষ সাক্ষরতা ৮৯ শতাংশ ও নারী সাক্ষরতা ৭৫ শতাংশ। সরকারি এবং সর্বাধিক প্রচলিত ভাষাটি হলো তেলুগু। অনন্তপুর শহর একাধিক রাজনৈতিক ব্যক্তিত্ব ও চলচ্চিত্র জগতের জন্মস্থান। অন্ধ্রপ্রদেশের প্রথম মুখ্যমন্ত্রী এবং ভারতের প্রাক্তন প্রধানমন্ত্রী নীলম সঞ্জীব রেড্ডি, অনন্তপুর লোকসভা কেন্দ্রের প্রথম সাংসদ পাইড়ি লক্ষ্মাইয়া, ভারতীয় স্বাধীনতা সংগ্রামী ও অন্ধ্রপ্রদেশ লোকসভার প্রথম অধ্যক্ষ কল্লুর সুব্বা রাও, ভারতীয় চলচ্চিত্র প্রযোজক ও লেখক কদিরি ভেঙ্কট রেড্ডি, হিন্দু ধর্মীয় পথপ্রদর্শক সত্য সাই, ভারতীয় নাট্যকার, অভিনেতা ও মঞ্চাভিনেতা বল্লারি রাঘবের জন্মস্থান এই শহর। মিলেট জাতীয় শস্য তথা জোয়ার, বাজরা ও রাগি হলো সর্বাধিক প্রচলিত খাদ্য উপকরণ যা প্রাত্যহিক দিনে ব্যবহার করা হয়ে থাকে। শহরটির চারিদিকে অবস্থিত উল্লেখযোগ্য স্থানগুলি হলো - ঘড়ি মিনার, সপ্তগিরি চক্র, ইসকন মন্দির, রেলওয়ে স্টেশন চত্বর, শ্রীকান্তম চক্র, কোর্ট রোড ইত্যাদি। "Provisional Population Totals, Census of India 2011; Cities having population 1 lakh and above" (PDF)। Office of the Registrar General & Census Commissioner, India। সংগ্রহের তারিখ ২৬ মার্চ ২০১২।  "Municipalities, Municipal Corporations and UDAs" (পিডিএফ)। Directorate of Town and Country Planning। Government of Andhra Pradesh। ১৭ জুলাই ২০১৯ তারিখে মূল (PDF) থেকে আর্কাইভ করা। সংগ্রহের তারিখ ২৩ জুন ২০১৬।  "Statistical Abstract of Andhra Pradesh, 2015" (পিডিএফ)। Directorate of Economics & Statistics। Government of Andhra Pradesh। পৃষ্ঠা 46। ১৪ জুলাই ২০১৯ তারিখে মূল (PDF) থেকে আর্কাইভ করা। সংগ্রহের তারিখ ২৭ এপ্রিল ২০১৯।  "About Anantapuramu Municipal Corporation | Anantapuramu Municipal Corporation"। anantapur.cdma.ap.gov.in (ইংরেজি ভাষায়)। ৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ১০ জুন ২০১৭।  "anantapuramu District Mandals" (PDF)। Census of India। পৃষ্ঠা 395, 435। সংগ্রহের তারিখ ১৯ জানুয়ারি ২০১৫।  Falling Rain Genomics, Inc – Anantapuramu. Fallingrain.com. Retrieved on 3 September 2013. "Anantapur Climatological Table Period: 1981–2010"। India Meteorological Department। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ মে ২০১৫।  "Ever recorded Maximum and minimum temperatures up to 2010" (পিডিএফ)। India Meteorological Department। ২১ মে ২০১৩ তারিখে মূল (PDF) থেকে আর্কাইভ করা। সংগ্রহের তারিখ ১২ মে ২০১৫।  "Census Digital Library"। Open Government Data (OGD) Platform India (ইংরেজি ভাষায়)। ২০১৯-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৭-০২-১৩।  Sarma, G. v Prasada (১৮ জুন ২০১৬)। "Plan to encourage millet consumption"। The Hindu (ইংরেজি ভাষায়)। সংগ্রহের তারিখ ১৪ অক্টোবর ২০১৬।  "ISKCON Temple ISKCON Temple"। Andhra Pradesh Tourism। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৬।